2003D0200 — ET — 04.12.2009 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 14. veebruar 2003, millega kehtestatakse pesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/476/EÜ (teatavaks tehtud numbri K(2003) 143 all) (EMPs kohaldatav tekst) (2003/200/EÜ) (EÜT L 076, 22.3.2003, p.25)

Muudetud:









▼B

KOMISJONI OTSUS,

14. veebruar 2003,

millega kehtestatakse pesumasinas kasutatavatele detergentidele ühenduse ökomärgise andmise muudetud ökoloogilised kriteeriumid ning muudetakse otsust 1999/476/EÜ

(teatavaks tehtud numbri K(2003) 143 all)

(EMPs kohaldatav tekst)

(2003/200/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, ( 1 ) eriti selle artikli 6 lõike 1 teist lõiku, ning arvestades järgmist: (1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist. (2) Määruses (EÜ) nr 1980/2000 on sätestatud, et ökomärgise andmise eritingimused kehtestatakse tooterühmade kaupa. (3) Selles on samuti sätestatud, et ökomärgise andmise kriteeriumid ja nende kriteeriumidega seotud hindamis- ja kontrollinõuded vaadatakse läbi õigel ajal enne iga tooterühma kriteeriumide kehtivusaja lõppu. (4) Turu arengu arvessevõtmiseks on vaja muuta ökoloogilisi kriteeriume, mis on kehtestatud komisjoni 10. juuni 1999. aasta otsusega 1999/476/EÜ, millega kehtestatakse pesumasinas kasutatavatele detergentidele ühenduse ökomärgise andmise ökoloogilised kriteeriumid. ( 2 ) Ühtlasi tuleb muuta kõnesoleva otsuse kehtivusaega, mida on pikendatud otsusega 2002/172/EÜ, ( 3 ) ja kõnesoleva tooterühma määratlust. (5) Tuleb vastu võtta uus komisjoni otsus, millega kehtestatakse kõnesolevale tooterühmale ökoloogilised erikriteeriumid, mille kehtivusaeg on viis aastat. (6) Et äriühingutel, kelle toodetele on antud ökomärgis või kes on neile taotlenud ökomärgist enne käesoleva otsuse kohaldamiskuupäeva, oleks piisavalt aega kohandada need tooted uutele kriteeriumidele vastavaks, on asjakohane, et piiratud aja jooksul, mis ei ületa 18 kuud, kehtiksid üheaegselt nii uued kriteeriumid kui ka otsusega 1999/476/EÜ kehtestatud kriteeriumid. (7) Käesolevas otsuses ettenähtud meetmed põhinevad määruse (EÜ) nr 1980/2000 artikli 13 alusel moodustatud Euroopa Liidu Ökomärgise Komisjoni poolt väljatöötatud kriteeriumide eelnõul. (8) Käesolevas otsuses ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Ühenduse ökomärgise saamiseks vastavalt määrusele (EÜ) nr 1980/2000 peab pesumasinas kasutatav detergent kuuluma tooterühma „pesumasinas kasutatav detergendid”, nagu see on määratletud artiklis 2, ning vastama käesoleva otsuse lisas sätestatud ökoloogilistele kriteeriumidele.

Artikkel 2

Tooterühma „pesumasinas kasutatavad detergendid” kuuluvad kõik pulbrilised, vedelad või muul kujul esinevad pesumasinas kasutatavad detergendid, mis on mõeldud riideesemete pesemiseks peamiselt kodupesumasinates, kusjuures neid võib kasutada ka selvepesulates ja avalikes pesumajades.

Artikkel 3

Haldusotstarbel omistatakse kõnealusele tooterühmale kood „6”.

Artikkel 4

Otsuse 1999/476/EÜ artikkel 3 asendatakse järgmisega:

„Artikkel 3

Tooterühma määratlus ja tooterühma ökoloogilised erikriteeriumid kehtivad 31. augustini 2004.”

▼M2

Artikkel 5

Tooterühma „pesumasinas kasutatavad detergendid” ökoloogilised kriteeriumid ning nendega seotud hindamis- ja kontrollinõuded kehtivad kuni 31. detsembrini 2010.

▼B

Artikkel 6

Käesolev otsus on adresseeritud liikmesriikidele.









LISA

RAAMTINGIMUSED

Kriteeriumidega taotletav eesmärk

Kriteeriumide eesmärgiks on eelkõige aidata kaasa:

— veokulude ja energia säästmisele kompaktsete pesumasinas kasutatavate detergentide eelistamise abil,

— veesaaste vähendamisele nii toodetes kasutatavate kemikaalide üldkoguse kui ka võimalike ohtlike koostisainete kasutuse piiramise abil,

— jäätmetekke minimeerimisele müügipakendi massi vähendamise abil.

Peale selle suurendavad kriteeriumid tarbija keskkonnateadlikkust. Kriteeriumid on kehtestatud sellisel tasemel, mis soodustab märgise andmist pesumasinas kasutatavatele detergentidele, millel on väiksem keskkonnamõju.

Hindamis- ja kontrollinõuded

Üksikasjalikud hindamis- ja kontrollinõuded on esitatud vastava kriteeriumi juures.

Juhul kui taotlejalt nõutakse kõnesolevatele kriteeriumidele vastavuse tõendamiseks deklaratsioonide, dokumentide, analüüsi- ja katseprotokollide või muude tõendite esitamist, võivad tõendusmaterjalid pärineda vastavalt vajadusele taotlejalt ja/või tema tarnija(te)lt ja/või nende tarnija(te)lt jne.

Võimaluse korral tehakse katsed EN ISO 17025 nõuetele vastavates või samaväärsetes laboratooriumides.

Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et nende samaväärsust on kinnitanud taotlust hindav pädev asutus.

Juhul kui nõutakse toote koostisainete sisalduse ökoloogilistele kriteeriumidele vastavuse dokumenteerimist, määratakse need kindlaks üldiselt ≥ 0,1 % tasemel valmistise massist. Ohtlike või mürgiste ainete ja valmististe puhul määratakse sisaldused kindlaks ≥ 0,01 % tasemel valmistise massist.

I.A liites on esitatud detergentide koostisainete andmebaas (DID nimekiri), kuhu on kantud enim kasutatavad detergentide koostisained. Seda andmebaasi kasutatakse toksiliskriitilise lahjendusmahu (CDVtox) arvutamiseks vajalike andmete saamiseks ja pindaktiivsete ainete biolagundatavuse hindamiseks.

Vajaduse korral võib taotleja kasutada detergentide koostisainete andmebaasi edasisi muudetud versioone, kui need tehakse kättesaadavaks.

Koostisainete puhul, mida ei ole kantud DID nimekirja, leiab taotleja vajalikud parameetrite väärtused omal vastutusel, rakendades I.B liites kirjeldatud toimimisviisi.

DID nimekirja kandmata koostisainete anaeroobse lagundatavuse dokumenteerimiseks võib taotleja rakendada I.C liites kirjeldatud toimimisviisi.

Vajaduse korral võib pädev asutus nõuda tõendavaid dokumente ja teha sõltumatuid kontrolle.

Pädevatele asutustele soovitatakse taotluste hindamisel ja kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist (märkus: nende juhtimissüsteemide rakendamist ei nõuta).

Pesuühik ja standarddoos

Pesuühik väljendatakse grammides ühe pesutsükli kohta. Suure pesemisvõimega detergentide puhul kujutab pesuühik endast doosi 4,5 ja väikese pesemisvõimega detergentide puhul doosi 2,5 kg koormuse (kuivad riideesemed) kohta. Standarddoosiks loetakse vee kareduse puhul 2,5 mmol CaCO3/l ja vähe määrdunud riideesemete korral valmistaja poolt tarbijale soovitatud doosi; seda kasutatakse ökoloogiliste kriteeriumide arvutamisel ja pesemisvõime katsetamisel. Juhul kui liikmesriigis, kus detergenti turustatakse, ei ole vee kareduse määr asjakohane 2,5 mmol CaCO3/l, peab taotleja märkima kasutatud standarddoosi.

KRITEERIUMID

1. Kemikaalide üldkogus

Kemikaalide üldkoguse arvutamiseks lahutatakse soovitatavast doosist (grammides pesutsükli kohta) selles sisalduva vee kogus.

Kemikaalide üldkogus ühe pesutsükli kohta ei tohi ületada 100 g.

Hindamis- ja kontrollinõuded:

Pädevale asutusele esitatakse toote täpne koostis ja üksikasjalikud arvutused, mis näitavad vastavust kõnesolevale kriteeriumile.

2. Lahustumatud anorgaanilised koostisained

Lahustumatute anorgaaniliste koostisainete üldkogus soovitatud doosis ühe pesutsükli kohta peab olema alla 30 g.

Hindamis- ja kontrollinõuded:

Pädevale asutusele esitatakse toote täpne koostis ja üksikasjalikud arvutused, mis näitavad vastavust kõnesolevale kriteeriumile.

3. Mürgine toime veeorganismidele

Iga koostisaine i puhul arvutatakse toksiliskriitiline lahjendusmaht (CDVtox), kasutades järgmist valemit:

kus mass (i) on soovitatud doosis sisalduva asjakohase koostisaine mass, LF on koormustegur ja LTE on koostisaine pikaajalise mürgise toime avaldumise piirkontsentratsioon.

Kasutatakse detergentide koostisainete andmebaasis (DID nimekiri) esitatud parameetrite LF ja LTE väärtusi. Kui teatav koostisaine ei ole kantud DID nimekirja, järgib taotleja tema parameetrite väärtuste määramisel I.B liites esitatud toimimisviisi. Toote CDVtox saamiseks liidetakse kõikide koostisainete toksiliskriitilised lahjendusmahud:

CDVtox = Σ CDVtox(koostisaine).

Soovitatud doosi toksiliskriitiline lahjendusmaht ühe pesutsükli kohta ei tohi olla üle 4 500 liitri.

Hindamis- ja kontrollinõuded:

Pädevale asutusele esitatakse toote täpne koostis ja üksikasjalikud toksiliskriitilise lahjendusmahu arvutused, mis näitavad vastavust kõnesolevale kriteeriumile.

4. Fosfaadid

Fosfaatide üldkogus (arvestatult naatriumtripolüfosfaadile) soovitatud doosis ühe pesutsükli kohta ei tohi ületada 25 g.

Hindamis- ja kontrollinõuded:

Pädevale asutusele esitatakse toote täpne koostis ja üksikasjalikud arvutused, mis näitavad vastavust kõnesolevale kriteeriumile.

5. Pindaktiivsete ainete biolagundatavus

a) Aeroobselt kergesti biolagundatavad ained

Kõik tootes kasutatud pindaktiivsed ained peavad olema aeroobselt kergesti biolagundatavad.

Hindamis- ja kontrollinõuded:

Pädevale asutusele esitatakse toote täpne koostis. DID nimekirjas (vt I.A liide) on märgitud, kas asjakohane pindaktiivne aine on või ei ole aeroobselt biolagundatav (neid aineid, mille puhul aeroobse mittebiolagundatavuse veerus on märge „Jah”, ei tohi kasutada). Kui pindaktiivne aine ei ole kantud DID nimekirja, esitatakse kirjandusest või muudest allikatest saadud asjakohane teave või uurimisandmed, mis näitavad, et pindaktiivne aine on aeroobselt biolagundatav. Kergesti biolagundatava aine katse tehakse meetodite kohaselt, mida on mainitud nõukogu 27. juuni 1967. aasta direktiivis 67/548/EMÜ ohtlike ainete liigitamist, pakendamist ja märgistamist käsitlevate õigusnormide ühtlustamise kohta ( 4 ) ning selle edasistes muudatustes, kasutades eelkõige V.C4 lisas üksikasjalikult esitatud meetodeid või nendega samaväärseid OECD 301 A-F või ISO katsemeetodeid. 10päevase akna põhimõtet ei kohaldata. Vastuvõetavuse künnis on 70 % direktiivi 67/548/EMÜ V.C4(A) ja V.C4(B) lisas mainitud meetodite ja nendega samaväärsete OECD 301 A ning E või ISO katsemeetodite puhul ja 60 % C4-C, C4-D, C4-E ja C4-F meetodite ja nendega samaväärsete OECD 301 B, C, D ning F või ISO katsemeetodite puhul.

b) Anaeroobselt biolagundatavad ained

Kõik tootes kasutatavad pindaktiivsed ained peavad olema anaeroobselt biolagundatavad.

Hindamis- ja kontrollinõuded:

Esitatakse toote täpne koostis. DID nimekirjas (vt I.A liide) on märgitud, kas asjakohane pindaktiivne aine on või ei ole anaeroobselt biolagundatav (neid aineid, mille puhul anaeroobse mittebiolagundatavuse veerus on märge „Jah”, ei tohi kasutada). Kui pindaktiivne aine ei ole kantud DID nimekirja, esitatakse kirjandusest või muudest allikatest saadud asjakohane teave või uurimisandmed, mis näitavad, et pindaktiivne aine on anaeroobselt biolagundatav. Standardkatse anaeroobse lagundatavuse määramiseks tehakse ISO 11734, ECETOC nr 28 (juuni, 1988) või muul samaväärsel katsemeetodil, kusjuures nõutav täieliku lagundatavuse määr anaeroobsetes tingimustes on 60 %. Selle dokumenteerimiseks, et 60 %-line täieliku lagundatavuse määr on anaeroobsetes tingimustes saavutatud, võib kasutada ka vastava anaeroobse keskkonna tingimuste modelleerimist (vt I.C liide).

6. Ohtlikud või mürgised ained ja valmistised

a) Toote ega ühegi koostisse lisatud valmistise koostisesse ei tohi kuuluda järgmised koostisained: — alküülfenooletoksülaadid ja nende derivaadid, — nitromuskused ja polütsüklilised muskused, kaasa arvatud: — — ksüleenmuskus: 5-tert-butüül-2,4,6-trinitro-m-ksüleen, — ambrettmuskus: 4-tert-butüül-3-metoksü-2,6-dinitrotolueen, — moskeen: 1,1,3,3,5-pentametüül-4,6-dinitroindaan, — tibetiinmuskus: 1-tert-butüül-3,4,5-trimetüül-2,6-dinitrobenseen, — ketoonmuskus: 4'-tert-butüül-2',6'-dimetüül-3',5'-dinitroatsetofenoon, — 1,3,4,6,7,8-heksahüdro-4,6,6,7,8,8,-heksametüültsüklopenta-γ-2- bensopüraan, — 6-atsetüül-1,1,2,4,4,7-heksametüültetraliin, — etüleendiamiintetraatsetaat, — nitrilotriatsetaat. Hindamis- ja kontrollinõuded: Taotleja esitab deklaratsiooni selle kohta, et tootes ei ole kasutatud loetletud aineid.

b) Kvaternaarseid ammooniumsooli, mis ei ole kergesti biolagundatavad, ei tohi kasutada. Hindamis- ja kontrollinõuded: Taotleja esitab toote täpse koostise, kasutatud kvaternaarsete ammooniumsoolade biolagundatavust tõendavad dokumendid ja deklaratsiooni kõnesolevale kriteeriumile vastavuse kohta.

c) Juhul kui fosfonaadid ei ole aeroobselt kergesti biolagundatavad, ei tohi nende üldkogus ühe pesutsükli kohta olla suurem kui 0,5 g. Hindamis- ja kontrollinõuded: Taotleja esitab toote täpse koostise, kasutatud fosfonaatide biolagundatavust tõendavad dokumendid ja deklaratsiooni kõnesolevale kriteeriumile vastavuse kohta.

d) Tootes ei tohi olla koostisaineid, mida liigitatakse või võib liigitada järgmistesse gruppidesse: — R40 (osaliselt tõestatud kantserogeenne mõju), — R45 (võib põhjustada vähki), — R46 (võib põhjustada pärilikke geneetilisi kahjustusi), — R49 (võib põhjustada sissehingamisel vähki), — R50–53 (väga mürgine veeorganismidele, võib pikaks ajaks reostada veekeskkonna), — R51–53 (mürgine veeorganismidele, võib pikaks ajaks reostada veekeskkonna), — R59 (ohtlik osoonikihile), — R60 (võib kahjustada sigivust), — R61 (võib kahjustada loodet), — R62 (sigivuse kahjustamise oht), — R63 (loote kahjustamise oht), — R64 (võib kahjustada imikut), — R68 (võimalik pöördumatu toime) või nendest gruppidest koostatud liitgruppidesse, mis on ette nähtud direktiiviga 67/548/EMÜ ja selle edasiste muudatustega või Euroopa Parlamendi ja nõukogu 31. mai 1999. aasta direktiiviga 1999/45/EÜ (ohtlike valmististe klassifitseerimist, pakendamist ja märgistamist käsitlevate liikmesriikide õigus- ja haldusnormide ühtlustamise kohta) ( 5 ) ja selle edasiste muudatustega. Sellele nõudele peab vastama ka iga koostises kasutatud koostisaine ja valmistis, mille sisaldus valmistootes on üle 0,01 %. Säilitusainete kasutamine ükskõik mis kogustes on keelatud, juhul kui neid võib liigitada gruppidesse R50–53. Hindamis- ja kontrollinõuded: Pädevale asutusele esitatakse toote täpne koostis. Esitatakse kõikide koostisainete (ained või valmistised) materjaliohutuskaartide koopiad. Taotleja esitab deklaratsiooni kõnesolevale kriteeriumile vastavuse kohta.

e) Toode ei tohi kuuluda gruppi R43 (võib põhjustada ülitundlikkust kokkupuutumisel nahaga), mis on ette nähtud Euroopa Parlamendi ja nõukogu 31. mai 1999. aasta direktiiviga 1999/45/EÜ ohtlike valmististe klassifitseerimist, pakendamist ja märgistamist käsitlevate liikmesriikide õigus- ja haldusnormide ühtlustamise kohta. Hindamis- ja kontrollinõuded: Pädevale asutusele esitatakse toote täpne koostis, iga koostisaine materjaliohutuskaartide koopiad, mis näitavad nende koostisainete asjakohastesse gruppidesse kuulumist või mittekuulumist, ja deklaratsioon kõnesolevale kriteeriumile vastavuse kohta.

f) Iga tootele lisatava lõhnakomponendi valmistamisel ja käsitsemisel tuleb järgida Rahvusvahelise Lõhnaainete Assotsiatsiooni tegevusjuhiseid. Hindamis- ja kontrollinõuded: Esitatakse vastavusdeklaratsioon.

7. Ensüümide puhtus

Ensüümivalmististes ei tohi leiduda ensüümide produtsentmikroorganisme.

Hindamis- ja kontrollinõuded:

Pädevale asutusele esitatakse ensüümi valmistaja katseprotokoll või sertifikaat.

8. Pakendile esitatavad nõuded

a) Kui toodet ei tarnita valmisdoosidena, ei tohi müügipakendi kogumass ühe pesutsükli kohta ületada 3,7 g tablettide puhul ja 1,7 g muude tootevormide puhul.

b) Kui toodet tarnitakse valmisdoosidena, ei tohi müügipakendi kogumass ühe pesutsükli kohta ületada 7 g ja valmistaja peab tarnima valmisdoose. Valmisdoosi pakendi mass ühe pesutsükli kohta ei tohi ületada 1,7 g.

c) ≥ 80 % papp-pakendi koostisest peab moodustama ringlusse võetud materjal.

d) Plastist müügipakend märgistatakse ISO 1043 kohaselt.

Hindamis- ja kontrollinõuded:

Taotleja esitab pakendi näidise ja deklaratsiooni kõnesoleva kriteeriumi iga osa vastavuse kohta. Pädevale asutusele esitatakse ka müügipakendi massi arvutused ja deklareeritakse ringlusse võetud materjali protsent. Müügipakend on määratletud Euroopa Parlamendi ja nõukogu 20. detsembri 1994. aasta direktiivis 94/62/EÜ pakendite ja pakendijäätmete kohta. ( 6 )

9. Pesemisvõime

Toote pesemisvõimet võrreldakse sama tüüpi võrdlusdetergendi pesemisvõimega EÜ ökodetergentide pesemisvõimekatses „EL ökomärgise andmine pesumasinas kasutatavatele detergentidele: kodudetergentide pesemisvõime katse” (4. versioon, detsember 2002, ja selle edasised muudatused).

Hindamis- ja kontrollinõuded:

Taotleja esitab katseprotokolli, mis näitab, et toode vastab kõnesoleva katse puhul kindlaksmääratud miinimumnõuetele.

10. Tarbija informeerimine

a) Pakendil esitatav teave

Kõigi kõnesolevasse tooterühma kuuluvate ökomärgisega toodete pakendil või selle sees peab olema allpool esitatud (või samaväärne) tekst:

„KESKKONNAOHUTU PESUPESEMISE TINGIMUSED ON:

— pesu eelsortimine (nt värvi, määrdumisastme ja kiu liigi järgi),

— pesemine täiskoormusel,

— ülemääraste detergendikoguste vältimine, kasutusjuhendi doosi järgimine,

— madaltemperatuuriline pesutsükkel.

Selle ökomärgisega toote kasutamine ja kasutusjuhendi järgimine aitab kaasa veesaaste, jäätmetekke ja energiatarbe vähendamisele. Lisateavet võib saada EL ökomärgise veebileheküljelt: http://europa.eu.int/ecolabel.”

Taotluse korral antakse asjakohase detergendi kohta lisateavet. Sellepärast tuleb pakendile märkida, et kui tarbija soovib saada lisateavet detergendi kohta, võib ta pöörduda valmistaja või vahendaja tarbijaosakonda.

b) Doseerimisjuhend

Juhul kui pesemisvõime katses määratud pesemisvõimeühikute arv on üle 24, lisatakse järgmine või samaväärne tekst: „Raskesti eemaldatavad plekid vajavad enne pesemist eritöötlust.”

Pakendil esitatakse tarbijale ka soovitatavad doosid ja soovitus pöörduda veetarnija või kohaliku ametiasutuse poole, et välja selgitada kasutatava kraanivee karedusaste.

Riideesemete massile kohased soovitatavad doosid märgitakse nii vähe kui ka väga määrdunud riideesemete puhuks ning silmas pidades asjakohase riigi puhul olulisi vee kareduse vahemikke. Kui doseerimisõpetuses nähakse ette doseerimisseadme kasutamist, tuleb pakendil selgesti märkida ka doseerimisseadme maht (ml).

Juhul kui vähemalt 10 ml skaalajaotise väärtusega doseerimisseadet (doseerimisanumat) ei ole pakendisse lisatud, peab see taotluse korral olema kättesaadav, et tarbijal oleks hõlpsam hoiduda ülemäärastest detergendikogustest ja järgida doseerimisjuhendit.

Pesemisvõime märgitakse vähe määrdunud riideesemete ja erinevate vee kareduse vahemike juhtumiks.

Vähe määrdunud riideesemete ja vee karedusastme 1 (pehme vesi) ning väga määrdunud ja kõrgeima vee karedusastme (3 või 4) puhul soovitatavad doosid ei tohi erineda üle 2 korra.

Pesemisvõime katsetamisel ja koostisainete ökoloogilistele kriteeriumidele vastavuse hindamisel peab standarddoos olema sama, mis vee kareduse puhul 2,5 mmol CaCO3/l ja vähe määrdunud riideesemete korral soovitatud doos selles liikmesriigis, kus katsed tehakse.

Juhul kui soovitatakse kasutada üksnes vett, mille karedus on väiksem kui 2,5 mmol CaCO3/l, peab vähe määrdunud riideesemete puhul soovitatud suurim doos olema eelmises lõigus mainitud standarddoosist väiksem.

c) Teave koostisainete kohta ja selle esitamine märgisel

Kohaldatakse komisjoni 13. septembri 1989. aasta soovitust 89/542/EMÜ detergentide ja puhastusvahendite märgistamise kohta. ( 7 )

Märgisel esitatakse järgmised koostisainete grupid, olenemata nende sisaldusest massi järgi:

— ensüümid: märgitakse ensüümi klass (nt proteaas, lipaas),

— säilitusained: säilitusaineid iseloomustatakse ja need esitatakse märgisel kooskõlas IUPACi (Rahvusvaheline Puhta Keemia ja Rakenduskeemia Liit) nomenklatuuriga,

— desinfektsioonivahendid: desinfektsioonivahendeid iseloomustatakse ja need esitatakse märgisel kooskõlas IUPACi nomenklatuuriga.

Kui toode sisaldab aroomiaineid, märgitakse see pakendil.

Hindamis- ja kontrollinõuded:

Pädevale asutusele esitatakse toote pakendi näidis ja deklaratsioon selle kriteeriumi igale osale vastavuse kohta.

11. Teave ökomärgisel

Ökomärgise 2. lahtris on järgmine tekst:

„* Aitab vähendada veereostust

* Aitab vähendada ressursside kulu.”

Hindamis- ja kontrollinõuded:

Taotleja esitab toote pakendi näidise, millel on ökomärgis, ja deklaratsiooni sellele kriteeriumile vastavuse kohta.









I.A liide

DID NIMEKIRI

Detergentide koostisainete andmebaas ja toimimisviis, mida järgitakse koostisainete puhul, mida ei ole kantud andmebaasi







A. Järgnevalt esitatud andmeid enim kasutatavate detergentide koostisainete kohta kasutatakse ökoloogiliste kriteeriumide arvutamiseks. Märkus: selle tooterühma puhul ei kasutata parameetreid aNBO, SI, II, THOD ning anNBO puhul rakendatavaid CF-tegureid. Detergentide koostisainete andmebaas (DID nimekiri; 29.9.1998 versioon) DID nr Koostisained Toksilisus Koormustegur (LF) Anaeroobselt mittebiolagundatav orgaaniline aine (anNBO) Aeroobselt mittebiolagundatav orgaaniline aine (aNBO) Lahustuv anorgaaniline aine (SI) Lahustumatu anorgaaniline aine (II) THOD Mõõdetud NOEC LTE Anioonaktiivsed ained 1 Lineaarsed C 10–13 alküülbenseensulfonaadid (Na 11,5–11,8, C 14 < 1 %) 0,3 0,3 0,05 Jah, CF = 0,75 Ei Ei Ei 2,3 2 Muud lineaarsed alküülbenseensulfonaadid (C 14 > 1 %) 0,12 0,12 0,05 Jah, CF = 1,5 Ei Ei Ei 2,3 3 C 14/17 alküülsulfonaadid 0,27 0,27 0,03 Jah, CF = 0,75 Ei Ei Ei 2,5 4 C 8/10 alküülsulfaadid EC50 = 2,9 0,15 0,02 Ei Ei Ei Ei 1,9 5 C 12–15 alkoholsulfaadid 0,1 0,1 0,02 Ei Ei Ei Ei 2,2 6 C 12–18 alkoholsulfaadid LC50 = 3 0,15 0,02 Ei Ei Ei Ei 2,3 7 C 16/18 rasvalkoholsulfaadid 0,55 0,55 0,02 Ei Ei Ei Ei 2,5 8 C 12–15 A 1–3 EO sulfaadid 0,15 0,15 0,03 Ei Ei Ei Ei 2,1 9 C 16/18 A 3–4 EO sulfaadid Kontrollitud andmed puuduvad 0,1 0,03 Ei Ei Ei Ei 2,2 10 C 8 dialküülsulfosuktsinaadid LC50 = 7,5 0,4 0,5 Jah, CF = 1,5 Ei Ei Ei 2 11 C 12/14 sulforasvhapete metüülestrid EC50 = 5 0,25 0,05 Jah, CF = 0,75 Ei Ei Ei 2,1 12 C 16/18 sulforasvhapete metüülestrid 0,15 0,15 0,05 Jah, CF = 0,75 Ei Ei Ei 2,3 13 C 14/16 α-olefiinsulfonaadid LC50 = 2,5 0,13 0,05 Jah, CF = 0,75 Ei Ei Ei 2,3 14 C 14–18 α-olefiinsulfonaadid LC50 = 1,4 0,07 0,05 Jah, CF = 2,0 Ei Ei Ei 2,4 15 C 12–22 seebid EC0 = 1,6 1,6 0,05 Ei Ei Ei Ei 2,9 Mitteioonsed pindaktiivsed ained 16 C 9/11 A > 3–6 EO, lineaarsed või ühe haruahelaga EC50 = 3,3 0,7 0,03 Ei Ei Ei Ei 2,4 17 C 9/11 A > 6–9 EO, lineaarsed või ühe haruahelaga EC50 = 5,4 1,1 0,03 0 0 0 0 2,2 18 C 12–15 A > 2–6 EO, lineaarsed või ühe haruahelaga 0,18 0,18 0,03 Ei Ei Ei Ei 2,5 19 C 12–15 (keskmine C < 14) A > 6–9 EO, lineaarsed või ühe haruahelaga 0,24 0,24 0,03 Ei Ei Ei Ei 2,3 20 C 12–15 (keskmine C > 14) A > 6–9 EO 0,17 0,17 0,03 Ei Ei Ei Ei 2,3 21 C 12–15 A > 9–12 EO LC50 = 0,8 0,3 0,03 Ei Ei Ei Ei 2,2 22 C 12–15 A > 20–30 EO EC50 = 13 0,65 0,05 Ei Ei Ei Ei 2 23 C 12–15 A > 30 EO LC50 = 130 6,5 0,75 Ei Jah Ei Ei 0 (3) 24 C 12/18 A > 0–3 EO Andmed puuduvad 0,01 0,03 Ei Ei Ei Ei 2,9 25 C 12–18 A > 9 EO 0,2 0,2 0,03 Ei Ei Ei Ei 2,4 26 C 16/18 A > 2–6 EO 0,03 0,03 0,03 Ei Ei Ei Ei 2,6 27 C 16/18 A > 9–12 EO LC50 = 0,5 0,05 0,03 Ei Ei Ei Ei 2,3 28 C 16/18 A > 20–30 EO EC50 = 18 0,36 0,05 Ei Ei Ei Ei 2,1 29 C 16/18 A > 30 EO LC50 = 50 2,5 0,75 Ei Jah Ei Ei 0 (3) 30 C 12/14 glükoosamiidid 4,3 4,3 0,03 Ei Ei Ei Ei 2,2 31 C 16/18 glükoosamiidid 0,116 0,116 0,03 Ei Ei Ei Ei 2,5 32 C 12/14 alküülpolüglükosiidid 1 1 0,03 Ei Ei Ei Ei 2,3 Amfoteersed pindaktiivsed ained 33 C 12–15 alküüldimetüülbetaiinid 0,03 0,03 0,05 Jah, CF = 2,5 Ei Ei Ei 2,9 34 C 12–18 alküülamidopropüülbetaiinid 0,03 0,03 0,05 Jah, CF = 2,5 Ei Ei Ei 2,8 Vahuvastased ained 35 Silikoonid EC0 = 241 4,82 0,4 Jah, CF = 0,75 Jah Ei Ei 0,0 36 Parafiinid Andmed puuduvad 100 0,4 Ei Jah Ei Ei 0 (3) Riidepehmendid 37 Glütserool LC50 > 5–10 gl 1 000 0,13 Ei Ei Ei Ei 1,2 Veepehmendid 38 Fosfaadid (arvestatud naatriumtripolüfosfaadile) 1 000 0,6 Ei Ei Jah Ei 0,0 39 Tseoliit A 120 120 0,05 Ei Ei Ei Jah 0,0 40 Tsitraadid EC50 = 85 85 0,07 Ei Ei Ei Ei 0,6 41 Polükarboksülaadid ja nende derivaadid 124 124 0,4 Jah, CF = 0,1 Jah Ei Ei 0 (3) 42 Savi 1 000 0,05 Ei Ei Ei Jah 0,0 43 Karbonaadid/bikarbonaadid LC50 = 250 250 0,8 Ei Ei Jah Ei 0,0 44 Rasvhapped (C ≥ 14) EC0 = 1,6 1,6 0,05 Ei Ei Ei Ei 2,9 45 Silikaadid/disilikaadid EC50 > 1 000 1 000 0,8 Ei Ei Jah Ei 0,0 46 Nitrilotriäädikhape 19 19 0,13 Ei Ei Ei Ei 0,6 47 Polüasparthappe naatriumisool 125 12,5 0,13 Jah, CF = 0,1 Ei Ei Ei 1,2 Pleegitid 48 Monoperboraadid (arvestatud boraadile) 1–10 6 1 Ei Ei Jah Ei 0,0 49 Tetraperboraadid (arvestatud boraadile) 1–10 6 1 Ei Ei Jah Ei 0,0 50 Perkarbonaadid (vt karbonaadid) LC50 = 250 250 0,8 Ei Ei Jah Ei 0,0 51 Tetraatsetüületüleendiamiin EC0 = 500 EC0 = 500 0,13 Ei Ei Ei Ei 2,0 Lahustid 52 C1–C4-alkoholid LC50 = 8 000 100 0,13 Ei Ei Ei Ei 2,3 53 Monoetanoolamiin 0,78 0,78 0,13 Ei Ei Ei Ei 2,4 54 Dietanoolamiin 0,78 0,78 0,13 Ei Ei Ei Ei 2,3 55 Trietanoolamiin 0,78 0,78 0,13 Ei Ei Ei Ei 2 Muud 56 Polüvinüülpürrolidoon (PVP/PVNO/PVPVI) EC50 > 100 100 0,75 Jah, CF = 0,1 Jah Ei Ei 0 (3) 57 Polüfosfonaadid 7,4 7 0,4 Jah, CF = 0,5 Jah Ei Ei 0 (3) 58 Etüleendiamiintetraäädikhape LOEC = 11 11 1 Jah, CF = 0,1 Jah Ei Ei 0 (3) 59 Karboksümetüültselluloos LC50 > 250 250 0,75 Jah, CF = 0,1 Jah Ei Ei 0 (3) 60 Naatriumsulfaat EC50 = 2 460 1 000 1 Ei Ei Jah Ei 0,0 61 Magneesiumsulfaat EC50 = 788 800 1 Ei Ei Jah Ei 0,0 62 Naatriumkloriid EC50 = 650 650 1 Ei Ei Jah Ei 0,0 63 Uurea LC50 > 10 000 100 0,13 Ei Ei Ei Ei 2,1 64 Maleiinhape LC50 = 106 2,1 0,13 Ei Ei Ei Ei 0,8 65 Õunhape LC50 = 106 2,1 0,13 Ei Ei Ei Ei 0,6 66 Kaltsiumformiaat 100 0,13 Ei Ei Ei Ei 2,0 67 Ränidioksiid 100 0,05 Ei Ei Ei Jah 0,0 68 Kõrgmolekulaarne polüetüleenglükool, molekulmass > 4 000 100 0,4 Ei Jah Ei Ei 0 (3) 69 Madalmolekulaarne polüetüleenglükool, molekulmass < 4 000 100 0,13 Ei Ei Ei Ei 1,1 70 Kumeensulfonaat LC50 = 66 6,6 0,13 Jah, CF = 0,25 Ei Ei Ei 1,7 71 Ksüleensulfonaat LC50 = 66 6,6 0,13 Jah, CF = 0,25 Ei Ei Ei 1,6 72 Tolueensulfonaat LC50 = 66 6,6 0,13 Jah, CF = 0,25 Ei Ei Ei 1,4 73 NaOH/Mg(OH)2/KOH 100 1 Ei Ei Jah Ei 0,0 74 Ensüümid LC50 = 25 25 0,13 Ei Ei Ei Ei 2,0 75 Kasutusvalmis aroomiainete koostised LC50 = 2–10 0,02 0,1 Jah, CF = 3,0 Jah Ei Ei 0 (3) 76 Värvained LC50 = 10 0,1 0,4 Jah, CF = 3,0 Jah Ei Ei 0 (3) 77 Tärklis Andmed puuduvad 250 0,1 Ei Ei Ei Ei 0,97 78 Tsinkftalotsüaniinsulfonaat 0,16 0,016 0,07 (4) Jah, CF = 2,5 Jah Ei Ei 0 (3) 79 Anioonpolüester (saasteainete eemaldamist kergendav polümeer) EC50 = 310 310 0,4 Jah, CF = 0,1 Jah Ei Ei 0 (3) 80 Iminodisuktsinaat 23 2,3 0,13 Jah, CF = 0,25 Ei Ei Ei 1,1 Optilised valgendid = FWA 81 FWA 1 (1) LC0 = 10 1,0 0,4 Jah, CF = 1,5 Jah Ei Ei 0 (3) 82 FWA 5 (2) 3,13 3,13 0,4 Jah, CF = 0,5 Jah Ei Ei 0 (3) Täiendavad koostisained 83 Alküülamiinoksiidid (C 12–18) 0,08 0,08 0,05 Jah, CF = 2,5 Ei Ei Ei 3,2 84 Glütseret(6–17 EO)kookosester EC50 = 32 1,6 0,05 Ei Ei Ei Ei 2,1 85 Fosfaatestrid (C 12–18) EC50 = 38 1,9 0,05 Jah, CF = 0,25 Ei Ei Ei 2,3 (1) FWA 1 = dinaatrium-4,4-bis(4-anilino-5-morfolino-1,3,5-triasiin-2-üül)aminostilbeen-2,2-disulfonaat. (2) FWA 5 = dinaatrium-4,4-bis(2-sulfostürüül)bifenüül. (3) Anaeroobselt mittelagundatavate orgaaniliste ainete puhul loetakse teoreetiline hapnikutarve (THOD) võrdseks nulliga. (4) Laguneb kiiresti valguse toimel. Märkused: Jah = kriteeriumi kohaldatakse Ei = kriteeriumi ei kohaldata LTE = pikaajalise toksilise mõju avaldumise piirkontsentratsioon NOEC = piirkontsentratsioon, mille puhul mõju ei avaldu CF = aeroobselt mittelagundatavate orgaaniliste ainete puhul kasutatav parandustegur THOD = teoreetiline hapnikutarve









I.B liide

Juhul kui koostisaine ei ole kantud DID nimekirja, toimitakse järgmiselt.

Mürgine mõju veekeskkonnas

Toksiliskriitilise lahjendusmahu kriteeriumi arvutamisel võetakse arvesse kaladega, dafniaga (hiidkiivrikuga) või vetikatega saadud väikseimad kontrollitud pikaajalise toime andmed.

Juhul kui kasutatakse homoloogide kohta saadud andmeid ja/või kvantitatiivseid struktuuri ja aktiivsuse seoseid, arvestatakse valitud pikaajalise toime lõppandmetes parandustegurit.

Juhul kui pikaajalise mõju kohta andmed puuduvad, järgitakse nende saamiseks allpool esitatud protseduuri, kusjuures kasutatakse järgmisi väga tundlike liikide puhul rakendatavaid määramatuse teguri UF väärtusi.

Mittepindaktiivsed ained







OLEMASOLEVAD ANDMED KASUTATAV UF VÄÄRTUS Vähemalt 2 LC50, määratud ägeda toime katse abil kalade, dafnia või vetikatega 100 1 NOEC, määratud katse abil kalade, dafnia või vetikatega 10 2 NOEC, määratud katse abil kalade, dafnia või vetikatega 5 3 NOEC, määratud katse abil kalade, dafnia või vetikatega 1 Valitakse väikseim kontrollitud NOEC väärtus

Sellest reeglist võib teha erandeid, kui on võimalik esitada tõendeid selle kohta, et väiksem määramatuse tegur või kontsentratsiooni väärtus on teaduslikult põhjendatud. NOEC tähendab kroonilise toime katse abil määratud piirkontsentratsiooni, mille puhul mürgine toime ei avaldu.

Pindaktiivsed ained







OLEMASOLEVAD ANDMED KASUTATAV UF VÄÄRTUS Vähemalt 2 NOEC, määratud katse abil kalade, dafnia või vetikatega 1 (madalaim NOEC) 1 NOEC, määratud katse abil kalade, dafnia või vetikatega 1 (kui liik on väga tundlik ägeda toime katses) 10 (kui liik ei ole väga tundlik ägeda toime katses) 3 LC50, määratud katse abil kalade, dafnia või vetikatega 20 (väikseim LC50) Vähemalt 1 LC50, määratud katse abil kalade, dafnia või vetikatega 50 (väikseim LC50) või 20 erijuhtudel (vt allpool)

Viimati mainitud juhul võib kasutada määramatuse teguri väärtuse 50 asemel väärtust 20 ainult tingimusel, et on olemas 1 või 2 LC50/EC50 väärtust (LC50 on kasutatav kalade ja EC50 dafnia või vetikate puhul) ning muude ühenditega saadud andmetest võib järeldada, et katsed on tehtud väga tundliku liigiga. See reegel on rakendatav ainult ühe ja sama homoloogide grupi piires. Tuleb rõhutada, et kui pikaajalise toime ja teatava struktuurimõjuri (nt lineaarsete alküülbenseensulfonaatide alküülahela pikkus või alkoholetoksülaatide etoksürühmade arv) puhul saab kindlaks määrata struktuuri ja aktiivsuse kvantitatiivseid seoseid, peab uuritav pikaajaline toime ühe homoloogide grupi piires olema üks ja seesama.

Kõrvalekalded eespool kirjeldatud skeemist peavad iga konkreetse kemikaali puhul olema hästi põhjendatud.

Koormustegurid

Koormustegurid määratakse kindlaks kooskõlas komisjoni 20. juuli 1993. aasta direktiiviga 93/67/EMÜ ( 8 ) (millega kehtestatakse vastavalt nõukogu direktiivile 67/548/EMÜ teatatud ainete poolt inimesele ja keskkonnale põhjustatava riski hindamise põhimõtted) ja nõukogu määrusega (EMÜ) nr 793/93 ( 9 ).

Anaeroobselt mittelagundatavad orgaanilised ained: toimimisalgoritm parandusteguri CF määramiseks ( 10 )

RB : valmis aeroobseks biolagundamiseks

LTE : pikaajaline toime

CF : parandustegur









I.C liide

Anaeroobse biolagundatavuse dokumenteerimine

Juhul kui koostisaine ei ole kantud DID nimekirja, toimitakse anaeroobse biolagundatavuse dokumenteerimiseks järgmiselt.

1. Sobival juhul kasutatakse ekstrapoleerimist. Ühe lähteainega saadud tulemusi kasutatakse selle aine struktuurianaloogiks oleva pindaktiivse aine täieliku anaeroobse biolagundatavuse määramiseks ekstrapoleerimise abil. Kui teatava pindaktiivse aine (või homoloogide grupi) puhul on DID nimekirja andmetega tõendatud, et ta on anaeroobselt biolagundatav, võib oletada, et ka muud samalaadsed pindaktiivsed ained on anaeroobselt biolagundatavad (nt C12–15 A 1–3 EO sulfaat (DID nr 8) on anaeroobselt biolagundatav, järelikult võib oletada, et ka C12–15 A 6 EO sulfaat on samal viisil anaeroobselt biolagundatav). Kui teatava pindaktiivse aine anaeroobne biolagundatavus on tõendatud sobiva katsemeetodi abil, võib oletada, et ka muud samalaadsed pindaktiivsed ained on anaeroobselt biolagundatavad (nt kirjanduse andmeid, mis kinnitavad alküülestrite ammooniumsoolade gruppi kuuluvate pindaktiivsete ainete biolagundatavust, võib kasutada ka muude alküülahelates estersidesidemeid sisaldavate kvaternaarsete ammooniumsoolade samalaadse anaeroobse biolagundatavuse dokumenteerimiseks).

2. Tehakse anaeroobse biolagundatavuse sõelkatsed. Kui on vaja uusi katseid, tehakse sõelkatse ISO 11734, ECETOC nr 28 (juuni, 1988) või samaväärse meetodi abil.

3. Tehakse lagundatavuse katse väikese doosiga. Kui on vaja uusi katseid, kuid sõelkatsete puhul esineb eksperimentaalseid raskusi (nt lagunemise aeglustumine uuritava aine toksilisuse tõttu), korratakse katset pindaktiivse aine väikese doosiga, kusjuures lagunemist jälgitakse 14C mõõtmise või keemiliste analüüside abil. Katse tegemiseks väikese doosiga võib kasutada OECD 308 (august, 2000) või samaväärset meetodit.